চলতি বছরেই কি বিয়ে শ্রদ্ধা কাপুরের?

ওয়েব ডেস্ক: বলিউডে (Bollywood) দীর্ঘদিন ধরেই গুঞ্জন, প্রেমে পড়েছেন শ্রদ্ধা কাপুর (Shraddha Kapoor)। লেখক রাহুল মোদির (Rahul Modi) সঙ্গে নাকি নীরবেই এগোচ্ছে তাঁর সম্পর্ক। এবার সেই জল্পনায় নতুন মাত্রা যোগ করলেন স্বয়ং শ্রদ্ধাই। অনুরাগীর এক প্রশ্নের উত্তরে বিয়ে নিয়ে সরাসরি মন্তব্য করলেন অভিনেত্রী, যা দেখে অবাক নেটদুনিয়া।

সোশ্যাল মিডিয়ায় এক অনুরাগী শ্রদ্ধাকে প্রশ্ন করেছিলেন, “আপনি কবে করছেন?” জবাবে অভিনেত্রী লেখেন, “কি বিয়ে? হ্যাঁ, আমি অবশ্যই করব।” শ্রদ্ধার এই এক লাইনের উত্তরেই নতুন করে শুরু হয়েছে বিয়ে নিয়ে জল্পনা।

আরও পড়ুন: নুসরতের জন্মদিনে যশের আবেগঘন পোস্ট, কী উত্তর দিলেন বার্থডে গার্ল?

প্রসঙ্গত, ২০২৪ সাল থেকেই শ্রদ্ধা কাপুর ও লেখক রাহুল মোদির সম্পর্ক নিয়ে গুঞ্জন চলছে। অনন্ত অম্বানি ও রাধিকা মার্চেন্টের বিয়েতে একসঙ্গে হাজির হয়েছিলেন তাঁরা। একাধিকবার প্রকাশ্যে একসঙ্গে দেখা গেলেও, সম্পর্ক নিয়ে কখনওই প্রকাশ্যে মুখ খোলেননি দু’জনের কেউ।

তবে শ্রদ্ধার এই মন্তব্যের পর প্রশ্ন উঠছে, তাহলে কি চলতি বছরেই বিয়ের পিঁড়িতে বসতে চলেছেন তিনি? যদিও সে বিষয়ে কোনও স্পষ্ট ইঙ্গিত দেননি অভিনেত্রী।