নায়কের হাতে ‘নায়ক’-এর স্বত্ত্ব! নতুন বছরে বড় চমক অনিল কাপুরের

ওয়েব ডেস্ক: বলিউড (Bollywood) যেসব কালজয়ী সিনেমার জন্ম দিয়েছে, তার মধ্যে অন্যতম অনিল কাপুর (Anil Kapoor) অভিনীত ‘নায়ক’ (Nayak: The Real Hero)। ২০০১ সালে মুক্তিপ্রাপ্ত এই সিনেমা (Hindi Movie) দর্শকের মনে দাগ কেটে রয়েছে। দুর্নীতি, রাজনীতি আর এক সাধারণ মানুষের অসাধারণ লড়াইয়ের গল্পে বাঁধা ‘নায়ক’ সিনেমাটি আজও সমানভাবে প্রাসঙ্গিক। আর এবার সিনেপাড়ায় গুঞ্জন শোনা যাচ্ছে যে মুক্তির ২৫ বছর পর আসতে পারে ‘নায়ক’-এর সিক্যুয়েল।

বলিউড সূত্রে খবর, সম্প্রতি নাকি ‘নায়ক’ ছবির স্বত্ব কিনে নিয়েছেন অনিল কাপুর নিজেই। এই খবর প্রকাশ্যে আসতেই শুরু হয়েছে নানা জল্পনা। অনেকের ধারণা, সিক্যুয়েল তৈরির প্রস্তুতিতেই এই পদক্ষেপ নিয়েছেন অভিনেতা। জানা যাচ্ছে, এই ছবিকে নতুনভাবে দর্শকের সামনে তুলে ধরার ভাবনা অনিল কাপুরের মনে দীর্ঘদিন ধরেই রয়েছে। যদিও এই বিষয়ে এখনও পর্যন্ত প্রকাশ্যে কোনও মন্তব্য করেননি অনিল কাপুর।

আরও পড়ুন: হৃতিকের ‘২৫ শতাংশ বাঙালি ’

‘নায়ক’ ছবিতে অনিল কাপুর অভিনীত চরিত্রের নাম ছিল শিবাজি রাও গায়কোয়াড়। এক সাধারণ মানুষ, যিনি দুর্নীতির বিরুদ্ধে প্রতিবাদ জানিয়ে একদিনের মুখ্যমন্ত্রী হয়েছিলেন এবং সেই একদিনেই রাজ্যের প্রশাসনিক কাঠামোয় আমূল পরিবর্তন এনেছিলেন। সেই শক্তিশালী চরিত্র আজও দর্শকের মনে গেঁথে রয়েছে।

প্রসঙ্গত, ‘নায়ক’ ছবিতে অনিল কাপুরের পাশাপাশি অভিনয় করেছিলেন অমরেশ পুরী, রানি মুখোপাধ্যায়, পরেশ রাওয়াল-সহ একঝাঁক অভিনেতা। সিক্যুয়েল তৈরি হলে তাতে কাঁদের দেখা যাবে, সেই প্রশ্নও ঘুরপাক খাচ্ছে দর্শকমহলে। তবে সেই সব প্রশ্নের উত্তর পেতে যে এখনও অনেকটা সময় অপেক্ষা করতে হবে, সেটাই এখন স্পষ্ট।

দেখুন আরও খবর:

The post নায়কের হাতে ‘নায়ক’-এর স্বত্ত্ব! নতুন বছরে বড় চমক অনিল কাপুরের first appeared on KolkataTV.

The post নায়কের হাতে ‘নায়ক’-এর স্বত্ত্ব! নতুন বছরে বড় চমক অনিল কাপুরের appeared first on KolkataTV.