হ্যাপি ৪০! জন্মদিনে স্ত্রীর সঙ্গে ছবি শেয়ার করলেন রণদীপ হুডা

ওয়েব ডেস্ক: ২০২৩ সালে দীর্ঘদিনের প্রেমিকার সঙ্গে বিবাহবন্ধনে আবদ্ধ হয়ে নতুন জীবন শুরু করেছিলেন অভিনেতা রণদীপ হুডা (Randeep Hooda)। তাঁর স্ত্রী লিন লাইশরামও পেশায় অভিনেত্রী। সেই বিয়ের ছবি একসময় সোশ্যাল মিডিয়ায় (Social) ব্যাপক চর্চায় ছিল। এবার সেই সুখের রেশ আরও একধাপ এগিয়ে—সন্তানের বাবা-মা হতে চলেছেন এই তারকা দম্পতি।

সদ্যই নিজের স্ত্রীর জন্মদিন উপলক্ষে ঘরোয়া উদযাপনের বেশ কিছু ছবি সোশ্যাল মিডিয়ায় শেয়ার করেছেন রণদীপ হুডা। সেখানেই অনুরাগীদের নজর কেড়েছে দম্পতির খুশির মুহূর্ত। যদিও সরাসরি কোনও ঘোষণা না থাকলেও, ছবিতে লিন লাইশরামের মাতৃত্বের ইঙ্গিত স্পষ্ট বলেই মনে করছেন অনেকে। মুহূর্তের মধ্যেই সেই ছবি ভাইরাল হয়ে যায়।

আরও পড়ুন: ‘ধুরন্ধর’ গানে নিকের তাণ্ডব! জোনাস ব্রাদার্সের নাচে মুগ্ধ রণবীর সিং

জন্মদিনের এই বিশেষ দিনে বন্ধু ও পরিবারের ঘনিষ্ঠদের সঙ্গে সময় কাটান রণদীপ ও লিন। ঘরোয়া পার্টির আয়োজন করা হয়েছিল বাড়িতেই। গোলাপি রঙের ফুল ও বেলুনে সুন্দরভাবে সাজানো হয়েছিল গোটা ঘর। উৎসবের আবহে খুশিতে ভরে উঠেছিল পরিবেশ।পোশাকের ক্ষেত্রেও ছিল সাদার ছোঁয়া। রণদীপ ও লিন দু’জনেই এই বিশেষ দিনের জন্য সাদা রঙের পোশাক বেছে নেন। রঙে-মিলান্তি পোশাকে দারুণ মানিয়েছিল তাঁদের। লিন লাইশরাম স্টেটমেন্ট ইয়াররিং ও খোলা চুলে নিজের সাজ সম্পূর্ণ করেন, যা অনুরাগীদের বিশেষ নজর কেড়েছে।

বিয়ের পর থেকেই ব্যক্তিগত জীবন নিয়ে তুলনামূলকভাবে কম প্রকাশ্যে থাকেন এই দম্পতি। তবে এবার তাঁদের জীবনের নতুন অধ্যায় শুরু হতে চলেছে—এই খবরে অনুরাগীদের মধ্যে উচ্ছ্বাস তুঙ্গে। সোশ্যাল মিডিয়ায় শুভেচ্ছা ও অভিনন্দনের বন্যা বইছে রণদীপ ও লিনের উদ্দেশে। সব মিলিয়ে, জন্মদিনের আনন্দের সঙ্গে সঙ্গে জীবনের সবচেয়ে বড় উপহারের অপেক্ষায় রণদীপ হুডা ও লিন লাইশরাম—এমনটাই বলছেন অনুরাগীরা।

The post হ্যাপি ৪০! জন্মদিনে স্ত্রীর সঙ্গে ছবি শেয়ার করলেন রণদীপ হুডা first appeared on KolkataTV.

The post হ্যাপি ৪০! জন্মদিনে স্ত্রীর সঙ্গে ছবি শেয়ার করলেন রণদীপ হুডা appeared first on KolkataTV.